**Ημέρα Καριέρας ΗΜΜΥ ΠΑ.ΠΕΛ. 2025 – 15 Μαΐου**

Η Ημέρα Καριέρας του Τμήματος ΗΜΜΥ ΠΑ.ΠΕΛ. έρχεται για 4η χρονιά, την **Πέμπτη 15 Μαΐου 2025**, στο **Συνεδριακό Κέντρο του Πανεπιστημίου Πελοποννήσου**, και φέρνει μαζί της όλα όσα χρειάζονται οι φοιτητές και οι απόφοιτοι του Τμήματος για να κάνουν το επόμενο βήμα: ιδέες, ευκαιρίες, συζητήσεις με ανθρώπους της αγοράς και – γιατί όχι – λίγη έμπνευση από όσους βρέθηκαν κάποτε στη θέση τους.

Φοιτητές, απόφοιτοι, επαγγελματίες και εκπρόσωποι εταιρειών συναντιούνται ξανά, σε νέο χώρο αυτή τη χρονιά, για να μιλήσουν για το πώς διαμορφώνεται το επάγγελμα του ηλεκτρολόγου μηχανικού και μηχανικού Η/Υ σήμερα, να ανταλλάξουν εμπειρίες, να δώσουν συμβουλές και – ίσως – να ανοίξουν τον δρόμο για μια μελλοντική συνεργασία.

Κατά τη διάρκεια της εκδήλωσης, θα έχετε τη δυνατότητα να:

* επισκεφθείτε εταιρικά booths και να συνομιλήσετε με εκπροσώπους εταιρειών που αναζητούν νέο ανθρώπινο δυναμικό
* παρακολουθήσετε θεματικά πάνελ με επαγγελματίες του χώρου
* λάβετε χρήσιμες συμβουλές για το βιογραφικό, την επαγγελματική τους παρουσία στο διαδίκτυο και τη συνέντευξη
* εμπνευστείτε από success stories αποφοίτων του Τμήματος, όπως του **Πάνου Κολλάρα**, συνιδρυτή της **Advisable**, ο οποίος μπήκε στη λίστα του Forbes 30 under 30 ως ένας από τους πιο επιτυχημένους Έλληνες κάτω των 30
* ακούσετε πραγματικές ιστορίες επιχειρηματικότητας, τόσο επιτυχημένων διαδρομών όσο και μαθημάτων μέσα από αποτυχίες

Δείτε το **πλήρες πρόγραμμα** της εκδήλωσης [εδώ](https://www.ece.uop.gr/wp-content/uploads/2025/04/%CE%A0%CF%81%CF%8C%CE%B3%CF%81%CE%B1%CE%BC%CE%BC%CE%B1_%CE%97%CE%BC%CE%AD%CF%81%CE%B1-%CE%9A%CE%B1%CF%81%CE%B9%CE%AD%CF%81%CE%B1%CF%82-2025_v2.pdf) .

Στο booth της εταιρείας Randstad Hellas θα παρέχεται υπηρεσία **CV scanning**. Συνιστάται οι συμμετέχοντες να έχουν μαζί εκτυπωμένο το **βιογραφικό** τους.

Στους συμμετέχοντες θα δοθεί, ακόμα, η ευκαιρία, κατόπιν κλήρωσης, να διεκδικήσουν **δωρεάν προσκλήσεις για το TedX Patras**, το οποίο θα πραγματοποιηθεί το **Σάββατο 17 Μαΐου**.

Πέρα από την ημέρα της εκδήλωσης, το Τμήμα παρέχει πρόσβαση στους φοιτητές και αποφοίτους του σε πληροφορίες σχετικά με τις **ανοικτές θέσεις εργασίας** στις εταιρείες, τις οποίες μπορείτε να βρείτε στον ακόλουθο [σύνδεσμο](https://docs.google.com/spreadsheets/d/1ABw-RNpt0rOqpU0v6KjoI0cxZrOsk7l4SNUI_48Aivw/edit?gid=46573201#gid=46573201).

Για **εκδήλωση ενδιαφέροντος συμμετοχής**, παρακαλούμε συμπληρώστε την σχετική [**φόρμα**](https://docs.google.com/forms/d/e/1FAIpQLSergWCPwS55LfVQuUZWh44vAcFgOsSEoMtgOXgwuuJBbxjBWw/viewform?usp=sharing) . Μέσω αυτής δίνεται δυνατότητα υποβολής βιογραφικού σημειώματος, το οποίο θα προωθηθεί στις εταιρείες που συμμετέχουν και αναζητούν προσωπικό.

Μείνετε συντονισμένοι στο site του Τμήματος ([εδώ](https://www.ece.uop.gr/imera-karieras/) κι [εδώ](https://www.ece.uop.gr/announcement/imera-karieras-immy-pa-pel-2025-15-ma%ce%90ou/)), καθώς, επίσης, στα social media ([Facebook](https://www.facebook.com/ece.uop.gr), [X/Twitter](https://x.com/i/flow/login?redirect_after_login=%2FECE_UoP), [LinkedIn](https://www.linkedin.com/school/eceuop/posts/?feedView=all)), προκειμένου να ενημερώνεστε για κάθε νεότερο, μέχρι την ημέρα της εκδήλωσης. Σας περιμένουμε όλες και όλους!